laion/Wikipedia-Exotic huggingface dataset:
עקעק איברי

עקעק איברי (שם מדעי: Cyanopica cooki) הוא מין של ציפור שיר ממשפחת העורביים שבסדרת ציפורי השיר. העקעק האיברי הוא ציפור ממשפחת העורבים, משויך לסוג עקעק תכול. אורכו 35-31 ס"מ. הוא דומה לעקעק זנבתן, אבל רזה יותר עם רגליים קטנות יחסית. ראשו שחור מבריק וגרונו לבן. חלקו התחתון וגבו בצבע חום-אפור בהיר. זנבו ארוך, בין 20-16 ס"מ, בצבעי כחול ותכלת. העקעק מתגורר בסוגים שונים של יער מחטניים (בעיקר אורן) וביערות רחבים, לרבות בפארקים ובגנים בחלקים המזרחיים של חצי האי האיברי. עקעק איברי נפוץ בחלקים הדרום-מערביים והמרכזיים של חצי האי האיברי, בספרד ובפורטוגל. עם זאת, הוא נמצא גם בדרום מערב צרפת ולאחרונה אפילו דווח כי נראה בצפון מערב איטליה. יש המתייחסים אליו כבעל תכונות דומות לעקעק תכול מצוי הנפוץ במזרח אסיה. עם זאת, הוא מרוחק ממנו 9,000 ק"מ. גם ניתוח גנטי שנערך לאחרונה הוכיח כי מדובר בשני מינים שונים: עקעק איברי ועקעק תכול מצוי. תגלית נוספת המחזקת את היותו מין מקומי נפרד היא מאובנים בני 44,000 שנים שנמצאו בגיברלטר. לעיתים קרובות נוהג העקעק האיברי ללקט בקבוצות או בלהקות הכוללות עד 70 ציפורים. הקבוצות הגדולות מתקיימות לאחר עונת הרבייה ובמהלך חודשי החורף. תזונתם מורכבת בעיקר מבלוטים (זרעי אלון) ומצנוברים, וכן חסרי חוליות הזחלים שלהם, פירות רכים וגרגרים, וכן פסולת בפארקים ובערים. מין זה מקנן בדרך כלל במושבות פתוחות עם קן אחד בכל עץ. בדרך כלל יש 6-8 ביצים מודגרת במשך 15 ימים. מדיה וקבצים בנושא עקעק איברי בוויקישיתוף עקעק איברי, באתר ITIS (באנגלית) עקעק איברי, באתר NCBI (באנגלית) עקעק איברי, באתר האנציקלופדיה של החיים (באנגלית) עקעק איברי, באתר GBIF (באנגלית) עקעק איברי, באתר Inaturalist (באנגלית) עקעק איברי באתר הרשימה האדומה של IUCN Iberian Magpie, www.oiseaux-birds.com
אדראנוס

אדראנוֹס או אדראנוּס (ביוונית: 'Αδρανός) היה אל האש לו סגדו שבט הסיקוליים (ביוונית Sikeloi), התושבים הראשונים של האי סיציליה. הפולחן לאדראנוס התקיים בכל רחבי האי ובמיוחד באזור הר הגעש אטנה. הסיקוליים האמינו כי אדראנוס עצמו חי תחת הר הגעש אטנה לפני שגורש על ידי האל היווני הפייסטוס (הנקרא אצל הרומאים וולקן). על פי הסופר הרומאי קלאודיוס איליאנוס, כאלף כלבים שמרו על המקדש של אדראנוס. על פי הסיגיוס מאלכסנדריה, בלשן יווני מהמאה ה-5 או ה-6 לספירה, אדראנוס על היה האבא של האל פאליצ'י, אשר נולד מהמאהבת שלו הנימפה תאליה. כמה פרשנים מודרניים טוענים כי ייתכן ושמו של אדראנוס קשור לאל המסופוטמי אַדְרַמֶּלֶךְ (ראו מלכים ב', י"ז, ל"א) או לאל הזורואסטרי אטאר (אנ') שהיו גם האנשה של השמש או של אש.
תל אביב בלילה

"תל אביב בלילה" (מעוצב: "ת"א בלילה") הוא סינגל שהוקלט על ידי הזמרת הישראלית עדן בן זקן. השיר יצא לאור ב-28 בינואר 2018, על ידי חברת התקליטים אן אם סי יונייטד, כסינגל הראשון מתוך אלבומה הרביעי, חיים שלי (2019). השיר הגיע למקום הרביעי במצעד של מדיה פורסט, הראשון במצעד ה-TV של מדיה פורסט, והשלישי במצעד של גלגלצ. השיר נכתב על ידי אבי אוחיון, הולחן על ידיו ועל ידי מתן דרור, והופק על ידי דרור גם כן. השיר הוא שיר פופ המשלב בתוכו גם את הסגנון הים-תיכוני. לדברי המבקרים, השיר מבוסס על השיר "Back to Black" של הזמרת איימי ויינהאוס. בכתבה שהתפרסמה ב"ישראל היום" נאמר כי: "אין שום אפשרות להתעלם מהעובדה שהשיר שכתב עבורה אשף הלהיטים אבי אוחיון, מושפע, שלא נאמר – גונב בגסות רבה מהלהיט האלמותי "Back to Black", של איימי ויינהאוס". הווידאו קליפ הנלווה שצולם לשיר הועלה לערוץ היוטיוב של בן זקן בסמוך לצאתו כסינגל. הוא צולם ב-"מועדון השבלול" אשר מתמקם בתל אביב-יפו. תחילה, ניתן לראות את בן זקן נכנסת אל תוך מועדון לילה, עולה לבמה ומתחילה לשיר את השיר בליווי של פסנתר. בין לבין ניתן לראות אישה אשר קמה משנתה, הולכת אל חבר שלה ומשם השניים מגיעים אל אותו מועדון הלילה בו בן זקן נמצאת. לבסוף, ניתן לראותה, כשהיא בוכה. הקליפ זכה להצלחה רבה ונכון לספטמבר 2020, מונה הצפיות שלו עומד על כ-8.9 מיליון צפיות. סרטון השיר "תל אביב בלילה" באתר יוטיוב תל אביב בלילה, יוסי חרסונסקי, באתר יוסמיוסיק, ‏ינואר 2018 Media Forest, mediaforest.biz (ארכיון) ת"א בלילה, המצעד השבועי של גלגלצ עדן בן זקן - הערוץ הרשמי (2018-01-28), עדן בן זקן - תל אביב בלילה, נבדק ב-2018-05-04 מילים לשיר תל אביב בלילה - עדן בן זקן | xMusic, באתר xMusic "עדן בן זקן מפתיעה לטובה – כחקיינית | ישראל היום". ישראל היום. נבדק ב-2018-05-04. עדן בן זקן - הערוץ הרשמי, באתר YouTube
יחסי מצרים–צרפת

היחסים בין מצרים לבין צרפת קיימים מימי הביניים ועד ימינו, והם חלק מיחסי צרפת-אפריקה. בשנת 1500 חתמו ממלכת צרפת והסולטנות הממלוכית של מצרים על הסכם קפיטולציות, במהלך שלטונם של לואי השנים עשר, מלך צרפת, והסולטאן באיזיט השני, שבו הסולטאן העניק זכויות לצרפתים ולקטלאנים, ומאוחר יותר הורחבו הזכויות על ידי סולימאן המפואר. נפוליאון בונפרטה הגיע בשנת 1798 בראש משלחת למצרים, וקשר קשרים עם מוחמד עלי, ובעקבות כך סטודנטים מצריים נשלחו לצרפת להתמחות במדעים מודרניים ובאמנויות. במהלך שמונה שנות המאבק האלג'יראי לעצמאות נגד השלטון צרפתי, נשיא מצרים, גמאל עבד אל נאצר תמך מאוד בתנועת ההתנגדות, וסיפק סיוע צבאי משמעותי לחזית השחרור הלאומי. בעקבות כך, ובעקבות הלאמת תעלת סואץ על ידי נאצר, הצטרפו הצרפתים לבריטניה וישראל במתקפה על מצרים במהלך משבר סואץ. על פי סקר ה-BBC World Service בשנת 2013, 36% מהמצרים הביעו דעה חיובית על ההשפעה צרפתית, בעוד 26% הביעו דעה שלילית. נשיא מצרים לשעבר חוסני מובארכ ביקר בצרפת 41 פעמים. קיימים חילופי תרבות בין צרפת לבין מצרים, ולתרבות הצרפתית יש נוכחות חזקה במצרים. מדיה וקבצים בנושא יחסי מצרים–צרפת בוויקישיתוף יחסי מצרים צרפת Three years in Constantinople by Charles White p.139 Three years in Constantinople by Charles White p.147 Aburish 2004, pp. 209–211 Vivian Ibrahim (24 בנובמבר 2009). "Algeria and Egypt: A tale of two histories". Egypt Independent. {{cite web}}: (עזרה) 2013 World Service Poll BBC
אביגדור ביחובסקי

אביגדור ביחובסקי (ברוסית: Авигдор Быховский) (נולד ב-3 במאי 1955 במוסקבה) הוא שחמטאי סובייטי-ישראלי בדרגת רב אמן ומאמן שחמט. אביגדור ביחובסקי נולד במוסקבה. בשנת 1974 בתחרות לצעירים בלבוב הוא סיים במקום הרביעי. בשנת 1978 הוא השתתף בתחרות באיטליה וסיים במקום השני. בשנת 1990 הוא סיים בסוצ'י במקום השלישי. בשנת 1994 הוא עלה לישראל. הוא משתתף בתחרויות שנערכות בישראל, אירופה וארצות הברית. בשנת 1993 הוענקה לו דרגת רב אמן. באליפות ישראל לבני 50+ בשנת 2014 הוא סיים במקום הרביעי. אביגדור ביחובסקי, באתר צ'סגיימס (באנגלית) אביגדור ביחובסקי, באתר פיד"ה (באנגלית) כרטיס השחקן של אביגדור ביחובסקי באתר איגוד השחמט הישראלי ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
ויאצ'סלב איינגורן

ויאצ'סלב איינגורן (ברוסית: Вячеслав Эйнгорн) (נולד ב-23 בנובמבר 1956 באודסה) הוא שחמטאי סובייטי-יהודי-אוקראיני בדרגת רב-אמן. נכון לינואר 2019, מדורג במקום ה-44 באוקראינה לפי מד כושר. ויאצ'סלב איינגורן נולד באודסה והוא בוגר תואר ראשון במתמטיקה מאוניברסיטת אודסה. הוא השתתף מספר פעמים באליפות ברית המועצות בשחמט, בשנת 1984 סיים במקום השלישי, בשנת 1982 חלק מקום 2–7 (בין היתר עם קונסטנטין לרנר ויבגני ברייב), בשנת 1987 חלק את המקום ה-3–4, ובשנת 1989 חלק את המקום ה-2–5. בשנת 1987 חלק את המקום ה-8–11 בתחרות בינאזורית (שלב מוקדם לקראת התמודדות על תואר אלוף העולם). לאחר התפרקות ברית המועצות היה חבר נבחרת אוקראינה באולימפיאדות השחמט ובאליפות העולם בשחמט לנבחרות. ויאצ'סלב איינגורן היה מאמן נבחרת אוקראינה לנשים שזכתה במדליית זהב באולימפיאדת השחמט. 1984 - אמן בינלאומי 1986 - רב-אמן. בשנים 1992–2002 השתתף איינגורן ב-3 אולימפיאדות שחמט: ויאצ'סלב איינגורן, באתר צ'סגיימס (באנגלית) ויאצ'סלב איינגורן, באתר פיד"ה (באנגלית) ריאיון עם איינגורן (ברוסית) Eingorn, Vyacheslav - Men's Chess Olympiads, באתר אולימפבייס (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
כביש 4314

כביש 4314 הוא כביש אורך מקומי שמקשר את המושבים כפר דניאל וגמזו לכביש 443, בסמוך למחלף בן שמן. כבישי ישראל שעות הפתיחה של חניון הפארק ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
ארוטיאנוס

ארוטיאנוס (Erotianus, ביוונית: Ἐρωτιανός וגם הרודיאנוס, Ἡρωδιανός; המאה ה-1 לספירה) היה מחברו של חיבור ביוונית ששמו "אוסף מילים היפוקרטיות" (Τῶν παρ' Ἱπποκράτει Λέξεων Συναγωγή). לא בטוח אם הוא היה בעצמו רופא או רק פילולוג, אולם נראה כי הוא כתב (או לפחות התכוון לכתוב) מספר חיבורים אחרים על היפוקרטס, מלבד זה שנשאר בידינו. הוא ככל הנראה חי (כנראה ברומא) בזמן שלטונו של נירון קיסר (54–68 לספירה), מאחר שחיבורו מוקדש לארכיאטר (אנ') (רופא החצר) של נירון, אנדרומכוס (אנ'). החיבור בולט בכך שהוא מכיל את הרשימה המוקדמת ביותר הקיימת של כתבי היפוקרטס, וכוללת את שמותיהם של כמה חיבורים שכבר אבדו, אולם היא חסרה כמה שכיום הם חלק מהקורפוס ההיפוקרטי (אנ'). שאר החיבור כולל מילון מונחים, שבו המילים מסודרות כיום בסדר אלפביתי חלקי, אם כי נראה כי מצב סידור זה אינו הסידור שאומץ על ידי המחבר עצמו. ארוטיאנוס מזכיר בחיבורו את סלידת היהודים מאכילת חזיר, כאשר הוא מציין שיש המסבירים את מקור "המחלה הקדושה" באמונה טפלה, ו"שהם אומרים שיש לבדוק לאיזה סוג החולה שייך, לצורך כך שאם הוא יהודי עלינו להימנע מלתת לו בשר חזיר". ההגייה ביוונית במלרע (ההטעמה בהברה האחרונה): ארוטיאנוס, הרודיאנוס. A Dictionary of Greek and Roman biography and mythology William Smith, Ed. Erotia'nus מנחם שטרן - Menahem Stern, Greek and Latin Authors on Jews and Judaism, Jerusalem, 1976, Vol. I, LXXI. Erotianus, pp. 445-446 Vocum Hippocraticarum Collectio cum Fragmentis. F33: De Morbo Sacro, p. 108 — Nachmanson, 1918 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
הג'ינג'ים

"הג'ינג'ים" הוא כינוי לזוג התסריטאים והשחקנים הקומיים - מאיה סובול ואיל אפטר. הם כתבו לתוכניות פריים טיים ולייט נייט בישראל ושיחקו במערכונים בתוכניות. זוכי פרסי הטלוויזיה לילדים ולנוער כחלק מכותבי הסדרה האחיין שלי בנץ. הג'ינג'ים החלו את דרכם בכתיבה לתוכנית הלילה עם ליאור שליין בה הופיעו בפינות כדמויות קומיות שונות ולתוכנית פפראצי ששודרה בYes קולנוע ישראלי. הם המשיכו לעבוד לצד שליין בתוכניות מצב האומה וגב האומה וכתבו במקביל תסריטים קומיים לארץ נהדרת. סובול ואפטר היו בצוות הכותבים שחיבר את האלתורים להכל הולך שבה הופיע אפטר גם כמאלתר בחלק מהפרקים. הם היו גם בצוות הכותבים של המופע של רד ודביר, ערב חד פעמי, טין ניק סטנדאפ שואו, היום בלילה עם גורי אלפי וסדרות הטלוויזיה לילדים בית הכלבים והאחיין שלי בנץ. אפטר וסובול כותבים קטעי קישור והנחיה ופועלים בפיתוח קריאייטיבי לתוכניות שונות בהם האח הגדול, צומת מילר ופרסומות. בשנת 2014 הקימו עם גורי אלפי את קבוצת התוכן "קופי המקלדות" (TYPE MONKEYS) שהפיקה וצילמה קטעי מערכונים להצגה ברשת. החל מחזרת התכנית זהו זה! לאחר פרוץ מגפת הקורונה בישראל במשך כל עונותיה. ב-2022 זכו בפרס הטלוויזיה לילדים ולנוער לתסריט הטוב ביותר לסדרה קומית על חלקם בכתיבת האחיין שלי בנץ לצד כותבים נוספים בהם מתן בלומנבלט, לילך לשם ברנע ודרור ויידמן. הם כתבו את ספיישלי הסטנדאפ של רותם אבוהב והיו שותפים לפיתוח משימות של האח הגדול לאחר שעברה לזכיינית רשת 13. איל אפטר הוא שחקן שהשתתף בעונה השנייה של תוכנית האלתורים המצליחה - "הכל הולך". הוא גילם את הדמות "דן-דן פזיאלי" בפרק בעונה השנייה של קופה ראשית. סובול ואפטר נשואים והם הורים לשלושה בנים. גרים בהרצליה. אתר האינטרנט הרשמי של הג'ינג'ים הג'ינג'ים, ברשת החברתית אינסטגרם מאיה סובול, במיזם "אישים" לתיעוד היצירה הישראלית איל אפטר, במיזם "אישים" לתיעוד היצירה הישראלית מאיה סובול באתר יוטיוב הג'ינג'ים // תסריטאים באתר "ניב עשת כהן" קופי המקלדות ביוטיוב מאיה סובול ואורנה בנאי במערכון מתוך "ערב חד פעמי" יעל געתון‏, 1 מתוך 5: הנתון המדהים על הנשים שכותבות לתוכניות הבידור, באתר וואלה, 24 באוגוסט 2017 רשת: איל אפטר מאיה סובול ואיל אפטר, בייבי טוקיו, באתר "ידיעות אחרונות", 18 בפברואר 2018 מאיה סובול ואיל אפטר, אימה בים הקריבי, באתר "ידיעות אחרונות", 25 ביולי 2019
קשאני

קשאני הוא שם משפחה יהודי המעיד על מוצא מהעיר קשאן שבאיראן (בין טהראן לאיספהן). האם התכוונתם ל... אליעזר קשאני – לוחם אצ"ל, מעולי הגרדום ראובן קשאני – עיתונאי, סופר וחוקר ישראלי. יו"ר המרכז לחקר יהדות אפגניסטן מידע על שם המשפחה "קשאני" באתר בית התפוצות.
כביש 4313

כביש 4313 (או דרך רון ארד), מכונה מהעשור השני של המאה ה-21 גם בשם כביש עוקף באר יעקב, הוא כביש רוחב מקומי שמקשר את כביש 431, במחלף נס ציונה בסמוך לבאר יעקב, נס ציונה וראשון לציון במערבו, עם כביש 44, בסמוך למושבים ניר צבי, תלמי מנשה ולבסיס הצבאי צריפין במזרחו. הכביש מוגדר כדרך אזורית. לצורך בנייתו בתוואי החדש היה צורך להמתין לפינוי חלקו הדרומי של מחנה צריפין. לאורך שנים רבות, בטרם פינוי מחנה צריפין, שימש הכביש כגבולו הדרומי ולגישה אליו דרך שער ירושלים, אחד מארבעת שעריו המרכזיים. שדרוג כביש 4313 ככביש עוקף באר יעקב, נעשה בידי חברת מע"צ. הכביש נחנך בשנת 2009 והוא דו-מסלולי ודו נתיבי לכל אורכו. משנת 2017, נערך מדי שנה, בתוואי הכביש, מרוץ באר יעקב השנתי לזכר סלומון גבריה. ביוני 2020 נכלל הכביש בדו"ח של הרשות הלאומית לבטיחות בדרכים שהוגש לחברת נתיבי ישראל אליה הועבר הכביש לאחריות במועד מאוחר. הכביש נכלל כנספח מחוץ לקטגוריית ה"כבישים ללא אבא". בדו"ח נמצאו ליקויים רבים בתחום התקני התנועה והתימרור. בחורף 2021 התרחשו הצפות בכביש. בצדו המערבי של הכביש הוא עובר בסמוך לכפר הנוער יוענה ז'בוטינסקי. בשל היותו כפר נוער חקלאי, מאופיין הנוף בשטח ירוק. גם בקצהו המזרחי של הכביש קיימים שטחים ירוקים של שדות המושבים הסמוכים. ברובו של הכביש הנוף הולך ונעשה אורבני עקב הרחבת השכונות ביישובים הסמוכים לתוואי הכביש. בסמוך לשטחים עירוניים נבנו לאורך הכביש קירות אקוסטיים. מצומת ניר צבי עד רחוב קלמן שור בראשון לציון, נקרא הכביש גם בשם "דרך רון ארד". אורך הכביש הוא 5.39 ק"מ. ערך מורחב – כביש 423 במחלף נס ציונה, כביש 423 עובר בתוואי של כביש זה[דרושה הבהרה]. כבישי ישראל שרון קדמי, מעצ פירסמה מכרז לסלילת כביש עוקף באר יעקב - בהשקעה של 126 מ' שקל, באתר הארץ, 27 בספטמבר 2006 ליאור ברון, ‏צה"ל קיבל מיליוני שקלים לסלילת כביש העובר דרך צריפין אך מעכב את מסירת הקרקעות, באתר גלובס, 22 ביוני 2008 חברת כפרי תקים כביש עוקף באר-יעקב ב-58 מ' ש', אסף מליחי, 19 בדצמבר 2006, באתר ביזפורטל. שרון קדמי, מעצ פירסמה מכרז לסלילת כביש עוקף באר יעקב - בהשקעה של 126 מ' שקל, באתר הארץ, 27 בספטמבר 2006 מרוץ באר יעקב ה-1 ע"ש סולומון גברייה נס ציונה בחדשות, 10 בנובמבר 2021, ברשת החברתית פייסבוק. בקרת רשות תימרור מקומית חברת נתיבי ישראל-החברה הלאומית לתשתיות תחבורה בע"מ, דו"ח סופי, סיוון התש"פ – יוני 2020 מאת הרלב"ד. [https://mavat.moin.gov.il/MavatPS/Forms/Attachment.aspx?edid=99000182712425&edn=0E32EF1373D317C7C4E8D0D3B1244ECC1F5488CA0ACFB66A6C6FAE5A2B205373&opener=AttachmentError.aspx תוכנית מס' ממ/1570 צריפין מתחם 1 חוות דעת סביבתית, ירושלים - מאי 2016], מאת חברת לשם שפר איכות סביבה בע"מ.
יחסי ברוניי – קוריאה הדרומית

יחסי ברוניי–קוריאה הדרומית הם היחסים הדיפלומטיים שבין ברוניי לבין הרפובליקה של קוריאה. שתי המדינות כוננו יחסים דיפלומטיים ב-1 ביוני 1984, מייד לאחר שברוניי קיבלה את עצמאותה מבריטניה. קוריאה הדרומית פתחה את הקונסוליה הכללית בבנדר סרי בגוואן ב-1983, ושנה לאחר מכן, קונסוליה זו הפכה לשגרירות המייצגת את קוריאה הדרומית בברוניי. בשנת 2012, שר החינוך של ברוניי ביקר בקוריאה הדרומית כחלק מביקור עבודה. באותה שנה, סגן שר הבנייה הקוריאני ביקר בברוניי. בשנת 2016, שווי הסחורה שיוצאה מברוניי לקוריאה הדרומית הגיעה לסך 707 מיליון דולר אמריקאי והיא כללה בעיקר גזי נפט ונפט גולמי. באותה שנה שווי הסחורה שיוצאה מקוריאה הדרומית לברוניי הגיעה לסך 116 מיליון דולר אמריקאי והיא כללה בעיקר מכוניות, פסטה, צינורות ברזל, רכבות, בטון ועוד. בשנת 2015, שווי הסחורה שיוצאה מברוניי לקוריאה הדרומית הגיעה לסך 941 מיליון דולר אמריקאי והיא כללה בעיקר גזי נפט, בטריות חשמליות, נפט גולמי ועוד. באותה שנה, שווי הסחורה שיוצאה מקוריאה הדרומית לברוניי הגיעה לסך 305 מיליון דולר אמריקאי והיא כללה בעיקר אוניות נוסעים, ברזל, מכוניות, אוטובוסים ועוד. קוריאה הדרומית מיוצגת בברוניי על ידי שגרירות שהיא מחזיקה בבנדר סרי בגוואן, בירת ברוניי. ברוניי מיוצגת בקוריאה הדרומית על ידי שגרירות שהיא מחזיקה בסיאול, בירת קוריאה הדרומית. מדיה וקבצים בנושא יחסי ברוניי – קוריאה הדרומית בוויקישיתוף Republic of Korea, ‏2014-02-22 Products that Brunei exports to South Korea (2016), The Observatory of Economic Complexity (באנגלית) (ארכיון) Products that Brunei imports from South Korea (2016), The Observatory of Economic Complexity (באנגלית) (ארכיון) Products that Brunei exports to South Korea (2015), The Observatory of Economic Complexity (באנגלית) (ארכיון) Products that Brunei imports from South Korea (2015), The Observatory of Economic Complexity (באנגלית) (ארכיון) "Embassy of The Republic of Korea in Darussalam, Brunei - Embassy WorldWide". Embassy WorldWide (באנגלית בריטית). נבדק ב-2018-05-04. "Embassy of Brunei Darussalam in the Republic of Korea - Embassy WorldWide". Embassy WorldWide (באנגלית בריטית). נבדק ב-2018-05-04.
כביש 240

כביש 240 הוא כביש אורך אזורי שמקשר את כביש 232 בצומת חולית, בסמוך לקיבוצים סופה וחולית, עם כביש הביטחון שעובר בסמוך לגדר ההפרדה של רצועת עזה. בעבר הכביש התחבר למורג, אחד מיישובי גוש קטיף וכן לדרך סלאח א-דין. רוני סופר, הקרב על ראש הגשר, באתר ynet, 7 ביולי 2005 ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
גרובייס

האם התכוונתם ל... האחים גרובייס – חברת הפקה של סרטי קולנוע חרדי והחלוצה בתחום (בין השנים 1998-2003). גרובייס הפקות – חברת הפקה המתמחה בקולנוע, קולנוע חרדי, טלוויזיה, וידאו קליפים ושידורים חיים, בבעלות יהודה גרובייס. בן ציון גרובייס – רב, חזן, ושחקן חרדי אברהם גרובייס – עיתונאי חרדי, לשעבר במאי ושחקן קולנוע-חרדי יהודה גרובייס – במאי, מפיק, שחקן ומורה לקולנוע ישראלי-חרדי, לשעבר בעל חברת ההפקות האחים גרובייס. נחשב לממציא ה'קולנוע החרדי' ובזמנו ליוצר הבולט בתחום. דיני גרובייס – מפיקה ובמאית ישראלית איציק גרובייס – במאי ומפיק וידאו קליפים, לשעבר בעל חברת 'היפר הפקות' ישראל אלטר גרובייס – עיתונאי ועורך חרדי
מרפס

מַרְפֵּס (בלועזית: פוֹנטנלה. TA: Fonticuli cranii) הוא אתר אנטומי בגולגולת של תינוקות שבו עצמות הגולגולת אינן שלמות, ולכן מתאפיין בהיותו רך למגע. הגולגולת בנויה ממספר לוחות עצם הכוללים בין היתר את עצם המצח, עצמות הרקה, עצמות הקודקוד ועצם העורף, המחוברים ביניהם באמצעות תפרי הגולגולת (Suturae cranii). קיימים שני מרפסים: קדמי ואחורי. המרפס הקדמי (Fonticulus anterior) מהווה נקודת מפגש של עצם המצח ועצמות הקודקוד ושל תפר המצח (Sutura frontalis persistens), תפר הכתר (Sutura coronalis) והתפר החיצי (Sutura sagittalis). המרפס האחורי (Fonticulus posterior) קטן מהקדמי ומהווה נקודת מפגש של עצמות הקודקוד ועצם העורף ושל התפר הלמבדואידי (Sutura lambdoidea) והתפר החיצי. המרפס הקדמי נסגר בגיל שנה וחצי לחיים בממוצע, אך ישנם מקרים בהם הוא נסגר בגיל 9 חודשים או פתוח אף עד גיל שנתיים. חשיבות המרפסים, כמו גם חשיבות התפרים, היא לאפשר את תהליך הגדילה המהיר של הגולגולת בשנות החיים הראשונות. מתייחסים לסגירת המרפס בהקשר להיקף הראש. היקף ראש קטן (מיקרוצפליה) עם מרפס סגור מחשיד בין השאר לסגירה מוקדמת של תפרי הגולגולת (קרניוסינוסטוזיס) ועלול לדרוש התערבות כירורגית. מרפס גדול או פתוח מעבר לגיל שנתיים מחשיד למספר מצבים ביניהם מחלות עצם כמו רככת, תת-תפקוד של בלוטת התריס, הידרוצפלוס, או תסמונות מסוימות. את המרפס הקדמי ממששים במהלך בדיקה רפואית. שקיעת העור אל תוך המרפסים יכולה להעיד על בעיה דוגמת התייבשות ולחלופין, מישוש המגלה בליטה מתוך המרפסים יכול להעיד על לחץ תוך-גולגולתי מוגבר. מדיה וקבצים בנושא מרפס בוויקישיתוף ד"ר איתי גל, למה לתינוק יש חור בגולגולת?, באתר ynet, 29 במרץ 2007 science/lateral-fontanel מרפס, באתר אנציקלופדיה בריטניקה (באנגלית) הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מסלול אלומה

בפיזיקה של מאיצים, מסלול האלומה הוא המסלול של קרן חלקיקים המואצת במתקן מאיץ חלקיקים. המונח מתייחס לאחד מהבאים: הקו במאיץ חלקיקים קווי שלאורכו קרן החלקיקים נעה. המסלול המוביל ממאיץ מעגלי לתחנה הסופית. אלומות אלו מגיעות לתחנות ניסויים המשתמשות בהן בעיקר לניסויים בפיזיקת חלקיקים, מדע החומרים, כימיה, וביולוגיה מולקולרית. מסלול האלומה במאיצי חלקיקים נמצא, בדרך-כלל, במנהרה תת-קרקעית. לרוב, הוא מורכב מצינור מתכת הנקרא צינור האלומה, שבו נמצא ריק גבוה כך שנמצאות בתוכו מעט מאוד מולקולות המפריעות לאלומת החלקיקים המואצים. כאשר יש מולקולות בצינור הן עלולות לפזר את אלומת החלקיקים במקרה של התנגשות. סמוך למתקן נמצאים מכשירים וציוד הנועדים לייצור, ניטור, האצה, ותחזוקה של קרן החלקיקים. אלה יכולים להיות מחוברים למסלול האלומה ישירות או להימצא בקרבתו. מכשירים אלה כוללים מתמרים (רכיבים הממירים אות פיזי לאות חשמלי ולהפך), מכשירי דיאגנוסטיקה, עדשות, קולימטורים (מקבלים), צמדים תרמיים, משאבות יונים, מדי יונים, ותאי יינון . ישנם גם אמצעי קירור המשתמשים במים על מנת לקרר את ה מגנטים הדו-קוטביים והארבע-קוטביים. לחץ, כמו זה הנוצר מאוויר דחוס, מווסת את משאבות הריק ואת המניפולטורים שעל מסלול האלומה. תחנה סופית ניסיונית במתקן מחקר לנייטרונים נקראת מסלול אלומת נייטרונים. הניסויים בדרך-כלל מודדים את התפזרות הנייטרונים מהמדגם שנבחן בניסוי. מסלול האלומה מורכב מבקתה אופטית, בקתה ניסיונית, ובקתת בקרה המסודרות בשורה זו אחר זו. עבודתו העיקרית של המסלול היא לעבד את קרינת הרנטגן שסופקה על ידי המאיץ. בבקתה זו נמצאים מראות ורכיבי אופטיקה המותאמים לסביבה של חום רב, שכן האלומה נושאת כמות עצומה של אנרגיה בשטח קטן. לאחר מכן, כמות קטנה של חומר מונחת באלומת הרנטגן. החומר נמצא באוויר, מקורר על ידי הליום או חנקן, או בתוך חלל מותאם השומר על תנאי ניסוי מסוימים. מסביב לחומר נמצאים גלאים המקליטים את קרן הרנטגן העוברת דרכם או את קרן הרנטגן החוזרת מדגימת החומר. בסינכרוטרון, הגלאים עשויים מחומר ההופך את הפוטונים של קרינת הרנטגן לאור נראה או לאות חשמלי. לאחר מכן נמצאים גלאים שקולטים את האור או את האות החשמלי. בבקתת הבקרה החוקרים משתמשים בתוכנה מותאמת על מנת לשלוט על אלומת החלקיקים ועל המכשירים האחראים ללקיחת הדגימות. נוסף על כך, תוכנה זו אחראית גם לאיסוף הנתונים שנקלטו מהניסוי. (צילום של שני צינורות אלומה ממכון המחקר לפיזיקת חלקיקים CERN) WHAT IS A BEAMLINE?
כביש 353

כביש 353 הוא כביש רוחב אזורי שמקשר את כביש 38 וכביש 3544 בצומת שריגים, עם כביש 40 בצומת קוממיות. כבישי ישראל מדיה וקבצים בנושא כביש 353 בוויקישיתוף ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
מייקל טילסון תומאס

מייקל טילסון תומאס (באנגלית: Michael Tilson Thomas; נולד ב-21 בדצמבר 1944), הוא מנצח, פסנתרן ומלחין יהודי אמריקאי. תומאס נולד בלוס אנג'לס, קליפורניה, שם למד באוניברסיטה של דרום קליפורניה, אצל אינגולף דאהל בין היתר. הוא בנו של מנהל במה בברודוויי, טד תומאס, ונכדם של כוכבי תיאטרון היידיש הנודעים בוריס ובסי טומשבסקי. אמו, רוברטה תומאס, הייתה מורה להיסטוריה בחטיבת ביניים. בשנת 1969 ניצח לראשונה על התזמורת הסימפונית של בוסטון, כמחליפו של ויליאם שטיינברג, שחש ברע באמצע קונצרט. תומאס נשאר עם ההרכב הבוסטוני כעוזר מנצח עד 1974. הוא שימש מנהל מוזיקלי בתזמורת הפילהרמונית של באפלו משנת 1971 עד 1979, ומשנת 1971 עד 1977 ניצח על סדרה של קונצרטים לנוער בתזמורת הפילהרמונית של ניו יורק. משנת 1981 עד 1985 היה מנצח אורח ראשי של התזמורת הפילהרמונית של לוס אנג'לס, ומשנת 1986 עד 1995 היה מנצח ראשי של התזמורת הסימפונית של לונדון, והיה למנצח מעוטר בהמשך. בשנת 1995 התמנה למנהל מוזיקלי של התזמורת הסימפונית של סן פרנסיסקו. תומאס הוא גם מייסד ומנהל אמנותי של תזמורת העולם החדש של מיאמי, שהיא למעשה אקדמיה תזמורתית שמקום מושבה במיאמי, פלורידה, הפועלת כבסיס הכשרה למוזיקאים צעירים. תומאס מנצח על מוזיקה מסוגים שונים ורבים, ומעודד במיוחד ביצוע יצירות אמריקאיות מודרניות. הוא הקליט את כל הסימפוניות של צ'ארלס אייבס ואת קלטת הבכורה של "מוזיקת המדבר" של סטיב רייך. הוא התפרסם גם כמפרש יצירותיו של מאהלר. בין היצירות שחיבר: "מיומנה של אנה פרנק"; "שואה", המנציחה את יום השנה החמישים להפצצת הירושימה; שירים של אמילי דיקינסון; ו"אגדה אורבנית". באפריל 2005 ניצח בקרנגי הול על ביצוע הבכורה של "זיכרונות מתיאטרון היידיש של טומשבסקי". באפריל 2009 ובמרץ 2011 השתתף בתזמורת הסימפונית של יוטיוב. הוא היה המנצח של התזמורת, וזכה להצלחה רבה. בספטמבר 2020 תומאס סיים את תפקידו בתזמורת הסימפונית של סן פרנסיסקו לאחר 25 שנות כהונה בתפקיד המנהל המוזיקלי של התזמורת. יורשו בתפקיד הוא המנצח הפיני אסה-פקה סאלונן. כיום מייקל טילסון תומאס הוא מנהל מוזיקלי כבוד של תזמורת סן פרנסיסקו. מדיה וקבצים בנושא מייקל טילסון תומאס בוויקישיתוף אתר האינטרנט הרשמי של מייקל טילסון תומאס מייקל טילסון תומאס, ברשת החברתית פייסבוק מייקל טילסון תומאס, ברשת החברתית אקס (טוויטר) מייקל טילסון תומאס, במסד הנתונים הקולנועיים IMDb (באנגלית) מייקל טילסון תומאס, באתר אפל מיוזיק (באנגלית) מייקל טילסון תומאס, באתר ספוטיפיי מייקל טילסון תומאס, באתר AllMusic (באנגלית) מייקל טילסון תומאס, באתר MusicBrainz (באנגלית) מייקל טילסון תומאס, באתר Discogs (באנגלית) מייקל טילסון תומאס, באתר Songkick (באנגלית) מייקל טילסון תומאס, באתר בילבורד (באנגלית) נעם בן-זאב, אל תקרא לי פרופסור, באתר הארץ, 11 בפברואר 2012 מייקל טילסון תומאס, באתר אנציקלופדיה בריטניקה (באנגלית) Esa-Pekka Salonen named next Music Director of the San Francisco Symphony, באתר הרשמי של התזמורת, ‏5 בדצמבר 2018(הקישור אינו פעיל)
יחסי אוגנדה – בורקינה פאסו

יחסי אוגנדה–בורקינה פאסו הם היחסים הדו-צדדיים שבין הרפובליקה של אוגנדה לבין בורקינה פאסו. בשנת 2016, שווי הסחורה שיוצאה מאוגנדה לבורקינה פאסו הגיעה לסך 557 דולר אמריקאי בלבד והיא כללה בגדים ובגדים משומשים. באותה שנה, שווי הסחורה שיוצאה מבורקינה פאסו לאוגנדה הגיעה לסך 46.5 אלף דולר אמריקאי והיא כללה בעיקר נפט מזוקק, מנועי הצתה ועוד. בשנת 2015, שווי הסחורה שיוצאה מאוגנדה לבורקינה פאסו הגיעה לסך 5.99 אלף דולר אמריקאי והיא כללה רהיטים שונים. באותה שנה, בורקינה פאסו לא ייצאה אף סחורה לאוגנדה. אוגנדה אינה מיוצגת בבורקינה פאסו, הן בדרג השגרירות והן בדרג הקונסולרי. בורקינה פאסו אינה מיוצגת באוגנדה, הן בדרג השגרירות והן בדרג הקונסולרי. Products that Uganda exports to Burkina Faso (2016), The Observatory of Economic Complexity (באנגלית) (ארכיון) Products that Uganda imports from Burkina Faso (2016), The Observatory of Economic Complexity (באנגלית) (ארכיון) Products that Uganda exports to Burkina Faso (2015), The Observatory of Economic Complexity (באנגלית) (ארכיון) Products that Uganda imports from Burkina Faso (2015), The Observatory of Economic Complexity (באנגלית) (ארכיון)